CELEX: 22019D1400
Language: et
Date: 2019-03-29 00:00:00
Title: EMP ühiskomitee otsus nr 84/2019, 29. märts 2019, millega muudetakse EMP lepingu IX lisa „Finantsteenused“ [2019/1400]

12.9.2019   
               
               
                  ET
               
               
                  Euroopa Liidu Teataja
               
               
                  L 235/5
               
            
         EMP ÜHISKOMITEE OTSUS nr 84/2019,
         29. märts 2019,
         millega muudetakse EMP lepingu IX lisa „Finantsteenused“ [2019/1400]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 14. juuni 2017. aasta määrus (EL) 2017/1129, mis käsitleb väärtpaberite avalikul pakkumisel või reguleeritud turul kauplemisele võtmisel avaldatavat prospekti ning millega tunnistatakse kehtetuks direktiiv 2003/71/EÜ (1).
                  
               
                     (2)
                  
                  
                     Määrusega (EL) 2017/1129 tunnistatakse kehtetuks Euroopa Parlamendi ja nõukogu direktiiv 2003/71/EÜ, (2) mis on EMP lepingusse inkorporeeritud ja mis tuleb sellest tulenevalt alates 21. juulist 2019 EMP lepingust välja jätta.
                  
               
                     (3)
                  
                  
                     Seetõttu tuleks EMP lepingu IX lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu IX lisa muudetakse järgmiselt.
            
                        1)
                     
                     
                        Punkt 29b (Euroopa Parlamendi ja nõukogu direktiiv 2003/71/EÜ) jäetakse alates 21. juulist 2019 välja.
                     
                  
                        2)
                     
                     
                        Punkti 29bc (komisjoni rakendusmäärus (EL) 2016/301) järele lisatakse järgmine tekst:
                        
                                    „29bd.
                                 
                                 
                                    
                                       32017 R 1129: Euroopa Parlamendi ja nõukogu 14. juuni 2017. aasta määrus (EL) 2017/1129, mis käsitleb väärtpaberite avalikul pakkumisel või reguleeritud turul kauplemisele võtmisel avaldatavat prospekti ning millega tunnistatakse kehtetuks direktiiv 2003/71/EÜ (ELT L 168, 30.6.2017, lk 12).
                                 
                              Käesolevas lepingus loetakse selle määruse sätteid järgmises kohanduses.
                        
                                    a)
                                 
                                 
                                    Sõltumata käesoleva lepingu protokolli nr 1 sätetest ja kui käesolevas lepingus ei ole ette nähtud teisiti, hõlmavad mõisted „liikmesriik/liikmesriigid“ ja „pädevad asutused“ lisaks oma tähendusele kõnealuses määruses ka vastavalt EFTA riike ja nende pädevaid asutusi.
                                 
                              
                                    b)
                                 
                                 
                                    Viited muudele kõnealuses määruses nimetatud õigusaktidele loetakse asjakohaseks vastavalt sellele, millises ulatuses ja millises vormis on need õigusaktid inkorporeeritud lepingusse.
                                 
                              
                                    c)
                                 
                                 
                                    Artikli 9 lõikes 3 lisatakse fraasi „21. juulit 2019“ järele sõnad „või EMP ühiskomitee 29. märtsi 2019. aasta otsuse nr 84/2019 jõustumiskuupäeva, olenevalt sellest, kumb kuupäev on hilisem“.
                                 
                              
                                    d)
                                 
                                 
                                    Artikli 22 lõikes 11 asendatakse sõnad „liidu õigusnorme“ sõnadega „EMP lepingu sätteid“.
                                 
                              
                                    e)
                                 
                                 
                                    Artikli 33 lõike 5 teises lauses lisatakse sõna „Väärtpaberiturujärelevalve“ järele sõnad „või vajaduse korral EFTA järelevalveamet“.
                                 
                              
                                    f)
                                 
                                 
                                    Artikli 34 lõikes 1 asendatakse sõna „Väärtpaberiturujärelevalvega“ EFTA riikide puhul sõnadega „Väärtpaberiturujärelevalve ja EFTA järelevalveametiga“.
                                 
                              
                                    g)
                                 
                                 
                                    Artikli 35 lõikes 2 asendatakse sõna „liidu“ sõnadega „EMP lepingu sätetest“.
                                 
                              
                                    h)
                                 
                                 
                                    Artikli 37 lõike 3 teises lauses lisatakse sõna „Väärtpaberiturujärelevalve“ järele sõnad „või vajaduse korral EFTA järelevalveamet“.
                                 
                              
                                    i)
                                 
                                 
                                    Artikli 38 lõike 2 punktis d asendatakse sõnad „asjakohasele raamatupidamisalasele liidu õigusele“ sõnadega „asjakohastele raamatupidamisalastele EMP lepingu sätetele“.
                                 
                              
                                    j)
                                 
                                 
                                    Artikli 46 lõikes 3 lisatakse fraasi „21. juulit 2019“ järele sõnad „või EMP ühiskomitee 29. märtsi 2019. aasta otsuse nr 84/2019 jõustumiskuupäeva, olenevalt sellest, kumb kuupäev on hilisem“.
                                 
                              
                                    k)
                                 
                                 
                                    Artikli 49 lõigetes 2 ja 3 lisatakse fraaside „21. juulist 2019“ ja „21. juuliks 2019“ järele sõnad „või EMP ühiskomitee 29. märtsi 2019. aasta otsuse nr 84/2019 jõustumiskuupäev, olenevalt sellest, kumb kuupäev on hilisem“ (vastavas käändes).
                                 
                              
                                    l)
                                 
                                 
                                    Artikli 49 lõikes 2 asendatakse sõnad „21. juulist 2018“ ja „20. juulist 2017“ sõnadega „EMP ühiskomitee 29. märtsi 2019. aasta otsuse nr 84/2019 jõustumise kuupäevast“.“
                                 
                              
                  
         
            Artikkel 2
            Määruse (EL) 2017/1129 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub kas 30. märtsil 2019 või järgmisel päeval pärast viimase teate esitamist vastavalt EMP lepingu artikli 103 lõikele 1, (*1) olenevalt sellest, kumb kuupäev on hilisem.
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 29. märts 2019
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 168, 30.6.2017, lk 12.
         
            (2)  ELT L 345, 31.12.2003, lk 64.
         
            (*1)  Põhiseadusest tulenevad nõuded on nimetatud.